Feininger-gimnazio

Feininger-gimnazio (germane: Lyonel-Feininger-Gymnasium) estas lernejo en Mellingen (Germanujo; Umpferstedter Straßes 18a). Ĝia dua lerneja ero por la pli junaj troviĝas en Berlstedt. Nomiĝas ĝi laŭ la germana-usona artisto Lyonel Feininger, kiu iam gastis en Mellingen kaj trovis tie pentrindajn objektojn. Direktoras Birgit Licht respondecanta pri ĉ. 40 instruistoj kaj 480 lernantoj. En ĉi tiu matematiken-natursciencen fokusita lernejo, la lernantoj estu edukataj al malfermiteco, praktikemo, kreiveco kaj internacieco laŭ la mondvizio de Bauhaus. Fremdaj lingvoj instruataj estas la angla, franca, latina kaj rusa. La sorto de la nomdonanto Feininger aŭtomate invitas al kritika okupiĝo pri naziisma historio. En 2019 oni invitis Raymond Renaŭd, eksan prizonulon de Buchenwald, veni kaj admone rakonti. Kiam estis rifuzita en 2012 fare de la vajmaranoj honora civitaneco al la eksa koncentrejano kaj politika aktivulo Stéphane Hessel, la lernejo mem organizis en 2017 okaze de ties 100-a datreveno naskiĝtaga ekspozicion en la kastelokapelo de Kromsdorf kun la titolo Gegen das Vergessen. Zum 100. Geburtstag von Stéphane Hessel. Tiel ili kvazaŭ pioniris ĉar nur du jarojn poste eknomiĝis la placo antaŭ la vajmara Bauhaus-muzeo laŭ Hessel. Kun kvindeko da aliaj lernejoj de Turingio, ĉi lernejo en 2017 deklaris sin senrasisma kaj civilkuraĝema gajnonte ŝirmecon de la ministroprezidento Christine Lieberknecht. Aliaj projektoj sekvataj estas: mediatorumado, amaskomunikila trejnado, daŭripovaj eŭropaj lernejoj (naturprotektado). Partnereco ekzistas kun la entrepreno Debeka (de 2016) kaj kun la arta societo Mal- und Zeichenschule Weimar (de 2023). Estis restaŭrita en Mellingen la uesta alo kaj la transirejo inter du grandaj lernejeroj. En 2023 la lerneja parto de Buttelstedt translokiĝis al Berlstedt ekgastonte en domo de la iama Reala lernejo. Por sportumado oni uzas la gimnastikejon Josef-Baumgartner-Dreifelderturnhalle en Großschwabhausen, renovigitan en 2019. Eksteraj ligiloj hejmpaĝo oficiala prezento - ĉe ThILLM Notoj